section_heading: Recenzije
paragraph_text: Na stranici Metacritic, na kojoj se prikupljaju recenzije profesionalnih kritičara, Geogaddi je bio ocijenjen ocjenom 84/100, što označava "sveopće priznanje". Mark Richardson iz Pitchforka napisao je da je "Boards u Geogaddi uvrstio svoje prepoznatljive značajke, ali kako bi prikazao malo sumorniju viziju", dodavši da je "njegova glazba uvijek dezorijentirala, [...] ali ondje gdje su ćurlici nekoć podsjećali na neugodna sjećanja sad se nalaze distorzije s uznemirujućim elementima ispod površine". Na koncu ga je nazvao "uspješnim albumom koji je krcat odličnom glazbom".